open-index/open-wikipedia-markdown huggingface dataset:
Ακρωτήριο Τραφάλγκαρ

thumb|300px|right|Ακρωτήριο Τραφάλγκαρ.

Το **ακρωτήριο Τραφάλγκαρ** (*Cabo Trafalgar*) είναι ακρωτήριο στη Νοτιοδυτική Ισπανία, στην περιοχή της Ανδαλουσίας. Βρίσκεται στον πορθμό του Γιβραλτάρ, προς την μεριά του Ατλαντικού. Στην περιοχή του ακρωτηρίου έλαβε χώρα στις 21 Οκτωβρίου 1805 η Ναυμαχία του Τραφάλγκαρ μεταξύ του αγγλικού στόλου, υπό τον ναύαρχο Νέλσον, και των ενωμένων γαλλοϊσπανικών, υπό τον ναύαρχο Πιέρ Βιλνέβ, η έκβαση της οποίας χάρισε στην Αγγλία την κυριαρχία των θαλασσών μέχρι τον Β' Παγκόσμιο Πόλεμο. 

Η ονομασία του Ακρωτηρίου Τραφάλγκαρ, επί του οποίου φέρεται μεγάλος ομώνυμος φάρος, είναι παραφθορά της αραβικής ονομασίας Ταράφ-αλ-άγκαρ ή Ταράφ-αλ-αγκάρ (ακρωτήριο του σπηλαίου, εκ του μεγάλου αριθμού τέτοιων στην ακτή). Πιθανώς, πρόκειται περί του ιδίου ακρωτηρίου που οι αρχαίοι αποκαλούσαν Ακρωτήριο της Ήρας, επειδή επ΄ αυτού υπήρχε αρχαίος ναός αφιερωμένος στη Θεά Ήρα, σε βόρειο πλάτος 36° 05’ και δυτικό μήκος 5° 45’, κατά Πτολεμαίο (Γεωγρ. Β 4, 5)

Πέριξ του ακρωτηρίου Τραφάλγκαρ υπάρχουν επικίνδυνοι ύφαλοι, τους οποίους φοβούμενος ο Νέλσον, μέσα στην επιθανάτια αγωνία του, εφιστούσε την προσοχή των αξιωματικών του για την ασφαλή αγκυροβολία του στόλου, πριν ξεσπάσει η καταιγίδα που προμήνυε το βαρόμετρο.

## Εξωτερικοί σύνδεσμοι
* 

Κατηγορία:Γεωγραφία της Ισπανίας
Τραφάλγκαρ
Σταθμός Ειρήνη (Μετρό Αθήνας)

Ο **Σταθμός Ειρήνη** είναι σταθμός του μετρό της Αθήνας, επί της γραμμής 1, στη χιλιομετρική θέση 20,850 από τον σταθμό Πειραιά. Βρίσκεται στο Μαρούσι και εξυπηρετεί την περιοχή του Ολυμπιακού Αθλητικού Κέντρου Αθήνας (ΟΑΚΑ). 

## Ιστορικό
Ο σταθμός εγκαινιάστηκε στις 3 Σεπτεμβρίου 1982, παράλληλα με το Ολυμπιακό Στάδιο, προκειμένου να εξυπηρετεί την επιβατική κίνηση προς αυτό. Το όνομά του είναι καθαρά συμβολικό και τονίζει τη συμβολή του αθλητισμού στην επικράτηση της παγκόσμιας ειρήνης. Η σημερινή του μορφή ανάγεται στο 2004, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας του 2004. Με την ανάπλαση η χωρητικότητά του διπλασιάστηκε και προστέθηκαν αρχιτεκτονικά στοιχεία.
thumb|left
Τις ώρες αιχμής δρομολογούνται συρμοί μεταξύ Ειρήνης και Πειραιά, καθώς και μεταξύ Ειρήνης και Ταύρου - Ελευθερίου Βενιζέλου. Επίσης, έκτακτοι συρμοί από και προς τον σταθμό Ειρήνης εξυπηρετούν τους θεατές αθλητικών αγώνων στο ΟΑΚΑ.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 6 λεωφορειακές γραμμές Ε14, 410, 444, 500, 740 και η δημοτική συγκοινωνία Αμαρουσίου γραμμη 080

## Δομή σταθμού
Ο σταθμός οριζόντα χωρίζεται σε δύο επίπεδα και στο υψηλότερο επίπεδο έχει τρεις αποβάθρες, δύο  τύπου νησίδας και μία πλευρική, και τρεις γραμμές σταθμεύσεως. Στην άκρη, προς Κηφισιά, του σταθμού βρίσκεται αμαξοστάσιο εναπόθεσης συρμών και Κέντρο Ελέγχου Λειτουργίας της Γραμμής 1.

## Συμβάντα

Στις 25 Μαΐου 2014 και ώρα 18:45, στον σταθμό Ειρήνη ένας νέος 17 ετών έχασε τη ζωή του καθώς έκανε γκράφιτι σε σταθμευμένο συρμό μαζί με την παρέα του. Το γεγονός συνέβη όταν ο νέος γλίστρησε και πέφτοντας ακούμπησε στο ηλεκτροφόρο καλώδιο τάσης 750 βολτ που τροφοδοτεί τους συρμούς.

## Παραπομπές


Ειρηνη
Ειρηνη
Σταθμός Μεταξουργείο (Μετρό Αθήνας)

Ο **Σταθμός Μεταξουργείο** είναι σταθμός του μετρό της Αθήνας, επί της γραμμής 2. Βρίσκεται στην πλατεία Καραϊσκάκη και πήρε το όνομά του από την αθηναϊκή συνοικία του Μεταξουργείου, την οποία εξυπηρετεί. Εγκαινιάστηκε στις 28 Ιανουαρίου 2000. Είναι υπόγειος, σε βάθος 18 μέτρων, και διαθέτει δύο πλευρικές αποβάθρες.

Στα αρχικά σχέδια κατασκευής της γραμμής 2 του μετρό και κατά τη μεγαλύτερη διάρκεια της κατασκευής του, ο σταθμός Μεταξουργείου αναφερόταν με την ονομασία *Δηλιγιάννη*, η οποία οφειλόταν στο ότι ο σταθμός βρίσκεται κάτω από την οδό Δηλιγιάννη. Κατά τη διάρκεια της κατασκευής της γραμμής Σεπολίων - Δάφνης αποφασίστηκε η μετονομασία του σταθμού στο σημερινό του όνομα.

## Σταθμός ανταπόκρισης με αστικά λεωφορεία και τρόλεϊ

### Στάση ΣΤ. ΜΕΤΑΞΟΥΡΓΕΙΟ (Προς Στ. Λαρίσσης)
*051: ΣΤ. ΥΠΕΡΑΣΤΙΚΩΝ ΛΕΩΦΟΡΕΙΩΝ ΚΗΦΙΣΟΥ - ΟΜΟΝΟΙΑ
*057: ΛΟΦΟΣ ΣΚΟΥΖΕ - ΟΜΟΝΟΙΑ
*1: ΜΟΣΧΑΤΟ - ΚΑΛΛΙΘΕΑ - ΠΛ. ΑΤΤΙΚΗΣ
*Α15: ΔΑΣΟΣ - ΣΤ. ΛΑΡΙΣΣΗΣ 
*Β15: ΠΑΛΑΤΑΚΙ - ΣΤ. ΛΑΡΙΣΣΗΣ

### Στάση ΠΕΡΟΚΕ
*057: ΛΟΦΟΣ ΣΚΟΥΖΕ - ΟΜΟΝΟΙΑ
*1: ΠΛ. ΑΤΤΙΚΗΣ - ΚΑΛΛΙΘΕΑ - ΜΟΣΧΑΤΟ
*Α15: ΣΤ. ΛΑΡΙΣΣΗΣ - ΔΑΣΟΣ
*Β15: ΣΤ. ΛΑΡΙΣΣΗΣ - ΠΑΛΑΤΑΚΙ

### Στάση ΣΤ. ΜΕΤΡΟ ΜΕΤΑΞΟΥΡΓΕΙΟ (ΠΡΟΣΩΡΙΝΗ)
*Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑΤΟΣ (ΠΡΟΣΩΡΙΝΗ)

## Είσοδοι - Έξοδοι

* Πλατεία Καραϊσκάκη
* Οδός Θεόδωρου Δηλιγιάννη

## Δομή σταθμού

## Εξωτερικοί σύνδεσμοι
* 

Μεταξουργειο
Μεταξουργειο
Ζήνων ο Κιτιεύς

Ο **Ζήνων ο Κιτιεύς** (αρχ. Ζήνων ὁ Κιτιεύς  334 π.Χ. - 262 π.Χ.) ήταν Ελληνιστικός φιλόσοφος από το Κίτιο, ο οποίος δημιούργησε τη φιλοσοφική σχολή του στωικισμού στην Αθήνα.

## Βιογραφία
Πατέρας του ήταν ο Μνασέας ή ο Δημέας και καταγόταν από το Κίτιο, στη θέση της σημερινής Λάρνακας στην Κύπρο. Δίδαξε και πέθανε στην Αθήνα τιμώμενος από τον Δήμο των Αθηναίων. Δημιούργησε τη φιλοσοφική σχολή του στωικισμού, η οποία ονομάστηκε έτσι επειδή ο Ζήνων δίδασκε στην Ποικίλη Στοά. 

Ο Ζήνων πριν ασχοληθεί με την φιλοσοφία ήταν έμπορος. Έχασε την περιουσία του μετά από ένα ναυάγιο και βρέθηκε στην Αθήνα. Εκεί έγινε μαθητής του κυνικού Κράτητα και μετά στη Μεγαρική Σχολή του Ξενοκράτη.

Δίδαξε ότι δεν υπάρχει μεγαλύτερη αυθεντία από τον λόγο. Ο κόσμος της φύσης είναι η μόνη πραγματικότητα. Η φύση διέπεται από έλλογες αρχές. Το πνεύμα της ορθολογικότητας που διαποτίζει εμάς και τον κόσμο είναι αυτό που λέμε Θεός.

## Έργα
Έγραψε πολυάριθμα έργα, από τα οποία κατά κύριο λόγο σώζονται αποσπάσματα. Ανάμεσα σ' αυτά είναι τα εξής: 

«Περί του κατά φύσιν βίου»

«Περί ορμής ή περί ανθρώπου φύσεως»

«Περί παθών»

«Περί του καθήκοντος»

«Περί νόμου»

«Περί ελληνικής παιδείας»

«Περί όψεως»

«Περί του όλου»

«Περί σημείων»

«Πυθαγορικά»

«Καθολικά»

«Περί λέξεων»    

## Ρητά Ζήνωνα
«Δύο ὦτα ἔχομεν, στόμα δὲ ἕν, ἵνα πλείονα μὲν ἀκούωμεν, ἥττονα δὲ λέγωμεν» δηλαδή «Δύο αυτιά έχουμε, στόμα όμως ένα, για να ακούμε περισσότερα, όμως λιγότερα να λέμε».

## Βιβλιογραφία
* Μιχαηλίδης Κώστας Π.: *Αρχαία Κυπριακή Γραμματεία. Φιλοσοφία. Ζήνων ο Κιτιεύς.* Τόμος 5 Λευκωσία, Ίδρυμα Αναστάσιος Γ. Λεβέντης, 1999.
**Πόταγα Άννα, «Αναφορά στον Ζήνωνα τον Κιτιέα», Παρνασσός 26 (1984), 384-393. *
* RETOUR À L’ENTRÉE DU SITE - CHAPITRE I. ZENON - ΖΗΝΩΝ partie I - partie II 
* *«Η περιπέτεια της φιλοσοφίας», Brian Magee, Στωικισμός: σελ. 46-47, Εκδόσεις Σαββάλας.

== Παραπομπές ==
<references />

== Εξωτερικοί συνδέσμοι ==

* Για το έργο του φιλοσόφου και μετάφραση στα νέα ελληνικά: [https://www.pi.ac.cy/pi/files/epimorfosi/ekpaid_yliko/anthologio_arx_kypr_grammateia/akyg5.pdf Κ. Π. Μιχαηλίδης, *Αρχαία Κυπριακή Γραμματεία. Φιλοσοφία. Ζήνων ο Κιτιεύς.'' Τόμος 5 Λευκωσία, Ίδρυμα Αναστάσιος Γ. Λεβέντης, 1999.]

Κατηγορία:Αρχαίοι Κύπριοι φιλόσοφοι
Κατηγορία:Κίτιο
Κατηγορία:Στωικοί φιλόσοφοι
Κατηγορία:Κύπριοι εκπαιδευτικοί
Κατηγορία:Πανθεϊστές
Πίτερ Άντρε

Ο **Πήτερ Άντρε** (*Peter James Andrea*, 27 Φεβρουαρίου 1973) είναι Άγγλος τραγουδιστής, ο οποίος μεγάλωσε στην Αυστραλία.

Γεννήθηκε στο Χάροου του Λονδίνου στην Αγγλία. Οι γονείς του είναι Ελληνο Κυπριακής καταγωγής. Μετά την αποτυχία της μουσικής του καριέρας, έλαβε μέρος στο δημοφιλές βρετανικό πρόγραμμα *I'm a Celebrity, Get Me out of Here!* (*Είμαι Διασημότητα, Πάρε Με έξω από Εδώ*) σε μια ζούγκλα της Αυστραλίας, όπου άρχισε μια ερωτική σχέση με την Αγγλίδα Κέιτυ Πράις (η οποία έχει το ψευδώνυμο Τζόρνταν).

Τον Ιούνιο του 2005, γεννήθηκε ο γιος τους, ο Πήτερ Άντρε Τζούνιορ (και Τζούνιορ τον φωνάζουν) και τον Σεπτέμβριο του ίδιου έτους, παντρεύτηκαν στο Κάστρο του Χάικλερ, Νιούμπουρυ, Μπέρκσαϊρ.

## Παραπομπές


Κατηγορία:Άγγλοι τραγουδιστές
Κατηγορία:Βρετανοί κυπριακής καταγωγής
Βηρ Γκόρντον Τσάιλντ

Ο **Βηρ Γκόρντον Τσάιλντ** (*Vere Gordon Childe*, 14 Απριλίου 1892 - 19 Οκτωβρίου 1957) ήταν Αυστραλός αρχαιολόγος, περισσότερο γνωστός πιθανώς για την ανασκαφή του μοναδικού νεολιθικού αρχαιολογικού οικισμού του Σκάρα Μπράε στις νήσους Όρκνι και τις μαρξιστικές απόψεις του, οι οποίες και διαμόρφωσαν τη σκέψη του για την Προϊστορία. Πιστώθηκε με την επινόηση του όρου  "Νεολιθική επανάσταση" και "Αστική επανάσταση". Υπήρξε μια από τις μεγαλύτερες συνθετικές φυσιογνωμίες του αρχαιολογικού γίγνεσθαι, που προσπάθησε να θέσει τις ανακαλύψεις του σε ένα γενικότερο θεωρητικό πλαίσιο για την προϊστορική εξέλιξη σε ευρωπαϊκή και παγκόσμια κλίμακα. 

## Έργα

* *Η Αυγή του ευρωπαϊκού πολιτισμού* [The Dawn of European Civilization (1925)]
* *Άρυοι. Μια μελέτη της Ινδευρωπαϊκης προέλευσης* [The Aryans. A study of Indo-European Origins (1926)]
* *Ο Δούναβης στην Προϊστορία* [The Danube in Prehistory (1929)]
* *Η Εποχή του Χαλκού* [The Bronze Age (1930)]
* *Νέο φως στην Αρχαιότατη Ανατολή* [New Light on the Most Ancient East (1935)]
* *Προϊστορία της Σκωτίας* [Prehistory of Scotland (1935)]
* *Ο Άνθρωπος δημιουργεί το εαυτό του* [Man makes himself (1936)]
* *Προϊστορικές κοινότητες των Βρετανικών Νήσων* [Prehistoric communities of the British Isles (1940, 2nd edition 1947)]
* *Τι συνέβη στην Ιστορία* [What Happened in History (1942)]
* *Πρόοδος και Αρχαιολογία* [Progress and Archaeology (1944, 1945)]
* *Ιστορία* [History (1947)]
* *Προϊστορικές μεταναστεύσεις στην Ευρώπη* [Prehistoric Migrations in Europe (1950)]
* *Ο Άνθρωπος δημιουργεί τον εαυτό του* [Man Makes Himself (1951)]

## Παραπομπές


## Προτεινόμενη βιβλιογραφία
* *The Archaeology of V Gordon Childe* by David R Harris ISBN 052284622X

## Δικτυακοί τόποι
*Βιογραφία από την Αμερικανική Ανθρωπολογική Ένωση
*Ηλεκτρονικό κείμενο του 'Πώς κυβερνά ο μόχθος'

Κατηγορία:Αυστραλοί αρχαιολόγοι
Λεοννάτος

Ο **Λεοννάτος** (356 π.Χ. - 322 π.Χ.) ήταν Μακεδόνας αξιωματικός του Μεγάλου Αλεξάνδρου και ένας από τους διαδόχους του.

Καταγόταν από την Πέλλα. Αποτέλεσε μέλος της σωματοφυλακής του Μεγάλου Αλεξάνδρου. Ήταν μέλος του οίκου των Λυγκιστίδων, ένα μικρό βασίλειο το οποίο είχε απορροφηθεί σε αυτό της Μακεδονίας από τον Φίλιππο Β΄. Φημίζονταν για το αθλητικό του παράστημα, ήταν σχεδόν συνομήλικος του Αλέξανδρου, και στενός του φίλος.  

## Διακρίσεις
Κατά την δολοφονία του Φιλίππου από τον Παυσανία το 336 π.Χ., ήταν ο Λεοννάτος μαζί με τον Περδίκκα αυτοί που κατεδίωξαν τον δολοφόνο, όπου και τελικά τον σκότωσαν κατά την καταδίωξη.

Στη πολιορκία της Τύρουτο 334 π.Χ. διακρίθηκε συλλαμβάνοντας τον διοικητή της, και μετά τη μάχη της Ισσού το 333 π.Χ., αναφέρεται πως στάλθηκε στην οικογένεια του Δαρείου για να τη παρηγορήσει και να την καθησυχάσει, μια και η οικογένεια του φοβόταν πως θα είχαν άσχημη τύχη. Ο Αλέξανδρος τους διαβεβαίωσε, μέσω του Λεοννάτου, πως θα τους σεβόταν ως βασιλικό αίμα, θα αύξανε τους υπηρέτες τους, και πως θα μεγάλωνε τον εξάχρονο γιό του Δαρείου σαν το δικό του παιδί. Το 331 π.Χ. έγινε ένας από τους σωματοφύλακες του Αλέξανδρου παίρνοντας την θέση του Αρύββα που είχε πεθάνει στην Αίγυπτο. 

Μετά το θάνατο του Αλέξανδρου το 323 π.Χ., στην Συμφωνία της Βαβυλώνας που ακολούθησε αργότερα το ίδιο έτος, του δόθηκε η διοίκηση των σατραπειών της Μεγάλης και  Φρυγίας του Ελλήσποντου.  

## Λαμιακός πόλεμος
Όταν οι Αθηναίοι έμαθαν πως ο Αλέξανδρος πέθανε, επαναστάτησαν εναντίον των Μακεδόνων και του Αντίπατρου που είχε την διοίκηση της αυτοκρατορίας στην Ελλάδα, και ο Λεοννάτος στάλθηκε με δύναμη 20.000 πεζών και 1.500 ιππέων για να βοηθήσει τον Αντίπατρο κατά τον Λαμιακό πόλεμο. Σε αυτό περίπου το χρονικό σημείο, η αδελφή του Αλεξάνδρου, Κλεοπάτρα, πρόσφερε τον εαυτό της ως σύζυγος στον Λεοννάτο μέσω αγγελιοφόρων. Με αυτό το συνδυασμό γεγονότων, είναι πιθανό πως ο Λεοννάτος θα έμπαινε στον πειρασμό να αποκτήσει την εξουσία του Αντίπατρου, μια και μια νίκη εναντίον των Αθηναίων θα βοηθούσε ακόμα περισσότερο τη δημοτικότητα του σε συνδυασμό με το να παντρευτεί την αδελφή του Αλεξάνδρου.  

Ο Λεοννάτος τελικά σκοτώθηκε σε μια σύγκρουση ιππικού εναντίον των Αθηναίων στην περιοχή της Θεσσαλίας, το 322 π.Χ., και ο γάμος του με την Κλεοπάτρα δε συνέβη ποτέ. 

## Παραπομπές


Κατηγορία:Αρχαίοι Μακεδόνες
Κατηγορία:Πρωταγωνιστές του Λαμιακού Πολέμου
Κατηγορία:Αλέξανδρος ο Μέγας
Κατηγορία:Τριήραρχοι του στόλου του Νεάρχου
Γενική Τράπεζα της Ελλάδας

Η **Γενική Τράπεζα της Ελλάδας** ήταν ένας χρηματοδοτικός όμιλος που παρείχε τραπεζικές και χρηματοοικονομικές  υπηρεσίες στην Ελλάδα.

Η τράπεζα ιδρύθηκε τον Οκτώβριο του 1937 με κεφάλαια του Μετοχικού Ταμείου Στρατού. Τον Ιανουάριο του 1985 έγινε εισαγωγή μετοχών της Τράπεζας για διαπραγμάτευση στην Κύρια Αγορά του Χ.Α.Α.. Στις 5 Μαρτίου 2004  ο όμιλος της Société Générale γίνεται ο κυριότερος μέτοχος με το 50,01% και ο διακριτικός τίτλος της τράπεζας αλλάζει σε Geniki Bank. Το Σεπτέμβριο του 2005 το ποσοστό αυξήθηκε σε 52,32%. Στις 14 Δεκεμβρίου 2012 η Τράπεζα Πειραιώς ανακοίνωσε ότι ολοκλήρωσε τις συνομιλίες με τη Société Générale για την εξαγορά του πλειοψηφικού πακέτου μετοχών της Geniki Bank. Έτσι η Geniki Bank έγινε μέλος του ομίλου της Τράπεζας Πειραιώς, διατηρώντας όμως την επωνυμία της και παραμένοντας ξεχωριστό τραπεζικό ίδρυμα στον Ελλαδικό χώρο, έχοντας μάλιστα και ξεχωριστή άδεια λειτουργίας από την Τράπεζα της Ελλάδος. Εκείνη την περίοδο,η Geniki Bank λειτουργoύσε 80 υποκαταστήματα στην Ελλάδα και παράλληλα στον όμιλο ανήκαν πέντε θυγατρικές που προσέφεραν εξειδικευμένες τραπεζικές, χρηματοοικονομικές, ασφαλιστικές και άλλες υπηρεσίες.

Τον Οκτώβριο του 2014, οι έκτακτες γενικές συνελεύσεις αφενός της Geniki Bank και αφετέρου της Τράπεζας Πειραιώς, ενέκριναν την πλήρη συγχώνευση της Τράπεζας με τη μητρική της (την Τράπεζα Πειραιώς). Έτσι λοιπόν, την 20 Νοεμβρίου του ίδιου έτους, προχώρησε η συγχώνευση (μέσω της πλήρους απορρόφησης της Geniki Bank από την Τράπεζα Πειραιώς). Με αυτόν τον τρόπο, μετά και από τη λειτουργική ενοποίησή της με τον Όμιλο της Τράπεζας Πειραιώς, έπεσαν ουσιαστικά "τίτλοι τέλους" για την τράπεζα που η λειτουργία της αριθμούσε σχεδόν ογδόντα έτη και η διακριτική επωνυμία "Geniki Bank", έπαψε πλέον να υφίσταται.

thumb|250px|Το παλιό λογότυπο πριν από την απορρόφησή της από την Τράπεζα Πειραιώς.

## Δείτε επίσης
*Τράπεζα Πειραιώς
*ATEbank
*Κατάλογος τραπεζών

Κατηγορία:Πρώην τράπεζες της Ελλάδας
Κατηγορία:Τράπεζα Πειραιώς
Λεωσθένης

Με το όνομα **Λεωσθένης** είναι γνωστά δύο πρόσωπα της αρχαιότητας: 
* ο **[[Λεωσθένης (ρήτορας)|Λεωσθένης]]** ο ρήτορας και πολιτικός των Αθηνών
* ο επίσης Αθηναίος στρατηγός **[[Λεωσθένης (στρατηγός)|Λεωσθένης]]** που διακρίθηκε στο Λαμιακό Πόλεμο (4ος αιώνας π.Χ.).
Επενδυτική τράπεζα

Οι **επενδυτικές τράπεζες** (ή **τράπεζες επενδύσεων**) βοηθούν τις δημόσιες και ιδιωτικές εταιρείες στη συλλογή κεφαλαίων στις κεφαλαιαγορές (και μετοχών και χρεογράφων), όπως και παρέχουν στρατηγικές γνωμοδοτικές υπηρεσίες για τις συγχωνεύσεις, κτήσεις και άλλους τύπους οικονομικών συναλλαγών. Οι τράπεζες επενδύσεων διαφέρουν από τις εμπορικές τράπεζες που παίρνουν καταθέσεις και χορηγούν εμπορικά και λιανικά δάνεια. Τα τελευταία χρόνια, εντούτοις, η διαφορά μεταξύ των δύο τύπων τράπεζας έχει αμβλυνθεί, δεδομένου ότι οι εμπορικές τράπεζες έχουν προσφέρει περισσότερες τραπεζικές υπηρεσίες επένδυσης. Στις ΗΠΑ, ο νόμος Glass- Steagall, αρχικά δημιουργημένος αμέσως μετά το κραχ του χρηματιστηρίου του 1929, απαγόρευσε στις τράπεζες και να αποδέχονται καταθέσεις και να δίνουν εγγυητικές. Ο παραπάνω νόμος καταργήθηκε από το νόμο Gramm-Leach-Bliley του 1999. Οι επενδυτικές τράπεζες μπορούν επίσης να διαφέρουν από τις χρηματιστηριακές, που γενικά βοηθούν στην αγορά και την πώληση των μετοχών, χρεογράφων και αμοιβαίων κεφαλαίων. Σε μερικές περιπτώσεις, οι χρηματιστηριακές και οι επενδυτικές τράπεζες είναι ενιαίες εταιρείες. Παραδείγματα επενδυτικών τραπεζών είναι η Goldman Sachs, η UBS και η Houlihan Lokey.  

Κατηγορία:Τράπεζες
Κατηγορία:Επενδύσεις
Εμπορική τράπεζα

Μια **εμπορική τράπεζα** είναι τύπος οικονομικού μεσάζοντα και τύπος τράπεζας. Συλλέγει κεφάλαια με τη συλλογή των καταθέσεων από επιχειρήσεις και τους ιδιώτες διαχωρίζοντάς τις σε καταθέσεις όψεως, καταθέσεις ταμιευτηρίου και καταθέσεις ορισμένου χρόνου. Χορηγεί δάνεια στις επιχειρήσεις και τους ιδιώτες. Αγοράζει επίσης εταιρικά χρεώγραφα και κρατικά χρεώγραφα. Τα βασικά στοιχεία του παθητικού της είναι  οι καταθέσεις και τα βασικά στοιχεία του ενεργητικού της είναι τα δάνεια και τα χρεώγραφα.

Αυτό είναι αυτό που οι άνθρωποι αποκαλούν κανονικά "τράπεζα". Ο όρος "εμπορική" χρησιμοποιήθηκε για να την ξεχωρίζει από μια επενδυτική τράπεζα. Μιας και τα δύο είδη των τραπεζών δεν πρέπει πλέον να είναι χωριστές επιχειρήσεις, μερικοί έχουν χρησιμοποιήσει τον όρο "εμπορική τράπεζα" για να αναφερθούν στις τράπεζες που εστιάζουν κυρίως στις επιχειρήσεις.

Κατηγορία:Τράπεζες
Ανθρωπίδες

Με τον όρο **Ανθρωπίδες** εννοούμε κάθε μέλος της βιολογικής οικογένειας *Hominidae*, η οποία περιλαμβάνει μεγαλύτερα θηλαστικά όπως είναι ο άνθρωπος, οι χιμπατζίδες, οι γορίλες και οι ουρακοτάγκοι. Οι Ανθρωπίδες είναι γνωστοί και ως **Μεγάλοι Πίθηκοι**.
left|585px|thumb|Το φυλογενετικό δέντρο των σωζόμενων Ανθρωποειδών.
Ο τελευταίος κοινός πρόγονος των Ανθρωπιδών έζησε περίπου 13 εκατομμύρια χρόνια πριν, όταν οι πρόγονοι των ουρακοτάγκων  "αποκόπηκαν" από την εξελικτική πορεία των προγόνων των άλλων τριών γενών, ενώ ολόκληρη η οικογένεια των Ανθρωπιδών αποσπάστηκε από την οικογένεια των Υλοβατιδών πριν 15-20 εκατομμύρια χρόνια. 

Η οικογένεια των Ανθρωπιδών περιλαμβάνει δύο υποοικογένειες, τους Ανθρωπίνες και τους Ponginae.
## Βιβλιογραφία

* Νότα Λαζαράκη: «Πρώιμοι ανθρωπίδες: Τα πρώτα βήματα προς την ανθρωπογένεση», *[[Περισκόπιο της Επιστήμης]]*, τεύχος 211 (Νοέμβριος 1997), σσ. 52-60


Ανθρωπιδες
Κατάλογος πολιτικών κομμάτων των Ηνωμένων Πολιτειών Αμερικής

Ο **κατάλογος πολιτικών κομμάτων των Ηνωμένων Πολιτειών Αμερικής** περιέχει τα πολιτικά κόμματα που πολιτεύονται στις ΗΠΑ, κατά αλφαβητική σειρά.

## Ενεργά Κόμματα

### Μεγάλα κόμματα

### Άλλα κόμματα

#### Κόμματα που αντιπροσωπεύονται στα Πολιτειακά Κοινοβούλια

#### Κόμματα που αντιπροσωπεύονται στη μη ενσωματωμένη επικράτεια του Πουέρτο Ρίκο

*
Α.Ο. Ηλιούπολης Θεσσαλονίκης

Ο **Α.Ο. Ηλιούπολης** ήταν γυναικείος ποδοσφαιρικός σύλλογος της Ηλιούπολης στη Θεσσαλονίκη. Ως έδρα χρησιμοποιούσε το Ε.Α.Κ. Σταυρούπολης. Χρώματα είχε το κόκκινο και άσπρο.

## Ιστορία
Ιδρύθηκε το 1984 και είναι η παλαιότερη εν ενεργεία γυναικεία ομάδα ποδοσφαίρου στη Θεσσαλονίκη. Κυριαρχούσε στα χρόνια του ανεπίσημου γυναικείου ποδοσφαίρου, από το 1984 μέχρι το 1987.

Στη συνέχεια ιδρύθηκε και η άλλη ομάδα στη Θεσσαλονίκη, η Ολυμπιάδα 96, η οποία προήλθε από παίκτριες της Α.Ο. Ηλιούπολης. Η εξέλιξη αυτή έφερε το σύλλογο στον ρόλο του κομπάρσου στα πρώτα πρωταθλήματα. Μάλιστα, έφτασε μέχρι τα πρόθυρα του υποβιβασμού την περίοδο 1993 αλλά ανασυντάχτηκε και γύρισε ξανά στις επιτυχίες. Το 2008 απορροφήθηκε από τον Άρη Θεσσαλονίκης.

## Τίτλοι
* Πρωταθλήτρια Ελλάδας: 1987, 1997.
* Φιναλίστ πρωταθλήματος (3): 1989, 1994, 1995.

## Πηγές
* 

## Εξωτερικοί σύνδεσμοι

* Επίσημη ιστοσελίδα

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1984
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1984
Λεωνίδας (αποσαφήνιση)

Το όνομα **Λεωνίδας** μπορεί να αναφέρεται:

## Ιστορικά πρόσωπα
### Βασιλείς της Σπάρτης
* Λεωνίδας Α´ Βασιλιάς της Σπάρτης.
* Λεωνίδας Β΄ Βασιλιάς της Σπάρτης (316 π.Χ. - 235 π.Χ.).

### Πρόσωπα από την αρχαιότητα
* Λεωνίδας ο Αλεξανδρεύς: Σπουδαίος ιατρός του 1ου π.Χ. αιώνα. Πρόσφερε μεγάλες υπηρεσίες γενικά στην εξέλιξη της χειρουργικής, γυναικολογίας και θεραπευτικής. Εφάρμοσε νέες μεθόδους ακρωτηριασμού των άκρων, αφαίρεσης αιμορροΐδων, τροποποίησε τη θεραπεία των όγκων και της κήλης. Στο βιβλίο του «Χειρουργούμενα» περιέλαβε μελέτες περί «καρκίνου», συριγγίων του ορθού (κύστες) και περί χειρουργικής αφαίρεσης καρκινωμάτων.
* Λεωνίδας ο Νάξιος: αρχιτέκτονας του 4ου π.Χ. αιώνα.
* Λεωνίδας ο Ρόδιος:  Διάσημος αθλητής της αρχαιότητας, Ολυμπιονίκης. Φημίζονταν για την αντοχή του στους αγώνες δρόμου. Σε τέσσερις συνεχόμενες Ολυμπιάδες (164 - 152 π.Χ.) κατέλαβε δώδεκα πρώτες νίκες.
* Λεωνίδας της Ηπείρου: συγγενής της Ολυμπιάδος, που ανέλαβε τη μόρφωση του Αλέξανδρου πριν τον Αριστοτέλη.
* Λεωνίδας ο Ταραντίνος: ποιητής από τον Τάραντα.
* Λεωνίδας Στρατηγός του Πτολεμαίου Α'. Είχε σταλεί από τον Πτολεμαίο Α' στη Τραχεία Κιλικία για να απελευθερώσει πόλεις που κατείχε ο Αντίγονος τις οποίες αργότερα απώλεσε. Αργότερα διορίστηκε, από τον Πτολεμαίο, αντιβασιλέας στην Κόρινθο και τη Σικυώνα.
* Λεωνίδας, επίσκοπος Αθηνών.
* Επίσης το όνομα Λεωνίδας φέρουν καπεταναίοι και πολιτικοί των Σπετσών, γνωστοί μέχρι πριν την Ελληνική Επανάσταση του 1821 με το οικογενειακό επίθετο Λάμπρου,  που το άλλαξαν από την ομώνυμη ημιολία τους.
## Άλλο
* Κύριο όνομα Λεωνίδας (όνομα)

Κατηγορία:Αποσαφηνίσεις ονομάτων
Διονύσιος Τσερώνης

Ο **Διονύσιος Τσερώνης** (1915 - 13 Μαρτίου 1999) ήταν Έλληνας πολιτικός, ο οποίος διετέλεσε δήμαρχος Πατρέων.

## Βιογραφία
Γεννήθηκε στην Πάτρα, με απώτερη καταγωγή τα Λεχαινά, το 1915. Μαθήτευσε στην Λεόντειο σχολή και στη συνέχεια σπούδασε νομικά. Ανέπτυξε πλούσια επιχειρηματική δραστηριότητα. 

Διορίστηκε δήμαρχος από τη Χούντα τον Αύγουστο του 1967. Ανακατασκεύασε το δημοτικό μέγαρο, προετοίμασε την ανέγερση του νέου βρεφοκομείου και την ανακαίνιση του Δημοτικού θεάτρου και κατέγραψε και φωτογράφισε όλα τα παλιά διατηρητέα κτίρια της πόλης. Ιδιαίτερη φροντίδα έδωσε στο ίδρυμα Μέριμνα και κυρίως στο θέμα της κοινωνικής μέριμνας και αποκατάστασης των παιδιών του κέντρου αυτού. Παραιτήθηκε στις 19 Ιανουαρίου του 1970. 

Στις 25 Ιανουαρίου 1968, ως δήμαρχος Πατρέων, ανέλαβε προσωρινά πρόεδρος της Παναχαϊκής Γ.Ε. όταν η Χούντα απαίτησε την καθαίρεση του προηγούμενου πρόεδρου και ανάληψη της προεδρίας από τον Δήμαρχο.

Απεβίωσε στις 13 Μαρτίου του 1999. Ήταν παντρεμένος με την Καλλιόπη Πράτσικα, της γνωστής πατρινής οικογένειας των γαιοκτημόνων, και είχε 3 παιδιά.

## Παραπομπές


## Βιβλιογραφία - Πηγές
* Νίκος Ε. Πολίτης, *Το καρναβάλι της Πάτρας*, Αχαϊκές εκδόσεις, Πάτρα 1987
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Κατηγορία:Παναχαϊκή Γ.Ε.
Αντώνιος Αντωνόπουλος (πολιτικός)

Ο **Αντώνιος Αντωνόπουλος**, (Πάτρα 1805 - Πάτρα 26 Ιανουαρίου 1887) ήταν αγωνιστής του 1821 και δήμαρχος Πατρέων.

## Βιογραφικά στοιχεία
Γεννήθηκε στην Πάτρα και κατά τη διάρκεια της Επανάστασης πήρε μέρος στην πολιορκία της Πάτρας αλλά και σε πολλές μάχες ακόμα, για τις υπηρεσίες του στον αγώνα τιμήθηκε με τον σταυρό του Τάγματος του Σωτήρος. Ο πατέρας του Δημήτριος, αντιπρόσωπος στην εθνοσυνέλευση της Τροιζήνας, δημογέροντας και αγωνιστής του 1821. Ο αδελφός του ήταν ο Ιωάννης Αντωνόπουλος, ο οποίος είχε διατελέσει δήμαρχος Πάτρας και Υπουργός Δικαιοσύνης.

Το 1847 εκλέχτηκε δήμαρχος Πατρέων αλλά η κυβέρνηση εναντιώθηκε, επειδή ήταν αντιμοναρχικός, και τον καθαίρεσε την ίδια μέρα, παραμένοντας έτσι στον δημαρχιακό θώκο μόλις για μια ημέρα. Έτσι στην θέση του διορίστηκε ο Κωνσταντίνος Σκουρλέτης. Εκλεγόταν επί σειρά ετών δημοτικός σύμβουλος από το 1841, ενώ είχε διατελέσει και πρόεδρος του Δημοτικού Συμβουλίου της πόλης.

Απεβίωσε στην Πάτρα στις 26 Ιανουαρίου 1887.

## Παραπομπές


## Βιβλιογραφία - Πηγές
* Ιστοσελίδα Δήμου Πατρέων
* Νίκος Μπακουνάκης, *Πάτρα 1828-1860. Μια ελληνική πρωτεύουσα στον 19ο αιώνα*, Αθήνα: Καστανιώτης, 1995 (2η έκδοση), ISBN 960-03-0000-3 (1η έκδοση: 1988).
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Κατηγορία:Αγωνιστές του 1821
Κατηγορία:Τάγμα του Σωτήρος
Ιωάννης Ζαΐμης

Ο **Ιωάννης Ζαΐμης** (1797-1882) ήταν έλληνας πολιτικός, γόνος της ιστορικής οικογένειας των Ζαΐμηδων, που διετέλεσε πρώτος δήμαρχος Πατρέων, από το 1836 έως το 1837 βουλευτής Καλαβρύτων και πληρεξούσιος.
## Βιογραφία
Γεννήθηκε το 1797 και ήταν γιος του Ασημάκη Ζαΐμη, γόνου της ισχυρής οικογένειας των Ζαϊμηδων. Πήρε μέρος στην επανάσταση του 1821 και εγκαταστάθηκε στην Πάτρα. Παντρεύτηκε την Αγγελική Κανακάρη-Ρούφου. Το 1824-25 είχε μεταβεί στο Λονδίνο για τη σύναψη των εθνικών δανείων. Το 1836 διορίστηκε δήμαρχος από την δημαιρεσιακή επιτροπή της Αντιβασιλείας, αντικαθιστώντας τον τελευταίο εκπρόσωπο του θεσμού της δημογεροντίας, το δημογέροντα Δημήτριο Ρετινιώτη. Τον επόμενο χρόνο όμως παραιτήθηκε για να τον αντικαταστήσει ο Ιωάννης Μπουκαούρης. Στη δεύτερη δημαρχιακή εκλογή (1837) έγινε πρόεδρος του Δημοτικού Συμβουλίου. Το 1841 διορίστηκε βουλευτής Καλαβρύτων ενώ το 1843 ξαναχρημάτισε πρόεδρος του Δημοτικού Συμβουλίου.

Πέθανε στις 24 Σεπτεμβρίου του 1882. Ήταν θείος του μετέπειτα πρωθυπουργού Θρασύβουλου Ζαΐμη.

## Αναφορές


## Βιβλιογραφία - Πηγές
* Ανδρέου Ζ. Μάμουκα, ''Τα κατά την αναγέννησιν της Ελλάδος, ήτοι, συλλογή των περί την αναγεννώμενην Ελλάδα συνταχθέντων πολιτευμάτων, νόμων και άλλων επισήμων πράξεων από του 1821 μέχρι του 1832'', Τόμος Δ', Τυπογραφία Ηλίου Χριστοφίδου "Η αγαθή τύχη", Πειραιάς 1839
* Χρήστος Α. Μούλιας, *Το λιμάνι της σταφίδας, Πάτρα 1828-1900*, Εκδόσεις Περί τεχνών, Πάτρα 2000. ISBN 960-86814-0-5
* Κώστας Ν. Τριανταφύλλου, *Ιστορικόν Λεξικόν των Πατρών*, Τυπογραφείο Πέτρου Χρ. Κούλη, Πάτρα 1995, Τρίτη Έκδοση
* Φώτιος Χρυσανθόπουλος, ''Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως'', Σταύρος Ανδρόπουλος, Τυπογραφείο Π. Δ. Σακελλαρίου, Αθήνα 1888
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007. ISBN 978-960-88046-2-3

## Εξωτερικοί σύνδεσμοι
*Ιωάννης Ζαΐμης στον ''Πανδέκτη'', του Εθνικού Ιδρύματος Ερευνών

Κατηγορία:Δήμαρχοι Πατρών
Ιωαννης
Κατηγορία:Βουλευτές Καλαβρύτων
Μάρτιν Έσλιν

Ο **Μάρτιν Τζούλιους Έσλιν** (*Martin Julius Esslin*, 6 Ιουνίου 1918 - 24 Φεβρουαρίου 2002), γεννημένος ως **Julius Pereszlenyi**, ήταν Ουγγρικής καταγωγής Άγγλος θεατρικός συγγραφέας και κριτικός, γνωστός περισσότερο για την επινόηση του όρου «Θέατρο του Παραλόγου» στο ομότιτλο έργο του (1962):

Υπήρξε επικεφαλής του *BBC Radio Drama* από το 1963 ως το 1967, έχοντας δουλέψει προηγουμένως για την εξωτερική Ευρωπαϊκή Υπηρεσία. Αφού έφυγε από το *BBC* διατήρησε ανώτερες ακαδημαϊκές θέσεις στα Πανεπιστήμια της Πολιτείας της Φλόριντα και του Στάνφορντ. 

Επίσης διασκεύασε και μετέφρασε στα αγγλικά πολλά έργα από τα Γερμανικά. 

## Παραπομπές


## Εξωτερικοί σύνδεσμοι
* Guardian obituary February 27, 2002

Κατηγορία:Βρετανοί θεατρικοί συγγραφείς
Κατηγορία:Βρετανοί δημοσιογράφοι
Κατηγορία:Βρετανοί πανεπιστημιακοί
Κατηγορία:Ούγγροι θεατρικοί συγγραφείς
Κατηγορία:Ούγγροι δημοσιογράφοι
Κατηγορία:Ούγγροι πανεπιστημιακοί
Κατηγορία:Μεταφραστές
Κατηγορία:Βρετανοί κριτικοί του θεάτρου
Κατάλογος δημάρχων Πατρέων

Ο **Δήμαρχος Πατρέων** προΐσταται του Δήμου και των Δημοτικών Υπηρεσιών, των οργανισμών και φορέων που ανήκουν σε αυτόν. Εν ενεργεία Δήμαρχος Πατρέων είναι ο Κωνσταντίνος Πελετίδης. thumb|Δημαρχείο Πάτρας
Οι πρώτες δημοτικές εκλογές της Πάτρας ως πόλη του ελεύθερου πια ελληνικού κράτους πραγματοποιήθηκαν στις 30 Νοεμβρίου του 1828 με την εκλογή Δημογερόντων σύμφωνα με το Οθωμανικό σύστημα διοίκησης. Με τον νόμο που ψηφίστηκε στις 30 Απριλίου του 1822 από την Α' Εθνοσυνέλευση Επιδαύρου οι δημογέροντες εκλέγονταν με ετήσια θητεία. 

Τον Οκτώβριο του 1828 η Πάτρα είχε απαλλαγεί οριστικά από την κυριαρχία των Τούρκων με την βοήθεια του Μαιζώνος, ο οποίος εκδίωξε τους τελευταίους Τούρκους που είχαν μείνει στο κάστρο της πόλης και του Ρίου. Έτσι το 1836 διεξήχθησαν οι πρώτες εκλογές για ανάδειξη Δημάρχου. Η Πάτρα είχε ανακηρυχθεί σε Δήμο με Βασιλικό διάταγμα του 1835, το οποίο δεν δημοσιεύθηκε στην Εφημερίδα της Κυβέρνησης. 

Αρχικά ο δήμαρχος είχε αρκετές δικαιοδοσίες με καθήκοντα αστυνομικά, εκλογικά, εκπαιδευτικά και διάφορα άλλα, τα οποία όμως σταδιακά του αφαιρέθηκαν.

## Δημογέροντες
**1829-1831** 
* Κάρολος Δρακόπουλος
* Θάνος Μαντζαβίνος
* Ανδρέας Καλαμογδάρτης
* Δημήτριος Αντωνόπουλος
* Αναγνώστης Γιαννακόπουλος
* Αντώνιος Οικονομόπουλος

**1831-1836**
* Θάνος Μανζαβίνος
* Μήτρος Παναγόπουλος
* Γεώργιος Μπουκαούρης
* Α. Χρυσανθόπουλος
* Γ. Ζουμπανιώτης
* Δημήτριος Ρετινιώτης

## Δήμαρχοι Πατρέων

## Παραπομπές και υποσημειώσεις


## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α'-Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.
* Ανδρέας Τσιλίρας (επιμέλεια), *Δημοτικές εκλογές στην Πάτρα*, Εκδόσεις Πελοπόννησος, Πάτρα 2014. ISBN 978-960-88372-9-4.
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007. ISBN 978-960-88046-2-3.


πατρεων
322 π.Χ.

## Γεγονότα
*7 Αυγούστου - Οι Μακεδόνες νικούν τους Αθηναίους στη μάχη της Κραννώνας.
*Ο Τσαντραγκούπτα Μαουρύα γίνεται ο πρώτος αυτοκράτορας της δυναστείας των Μαουρύα.
* Στη Βαβυλώνα ξεκινά ο αγώνας για τη διαδοχή του Μεγάλου Αλεξάνδρου. Καθώς η Ρωξάνη γεννά το γιο του Μεγάλου Αλεξάνδρου, τον Αλέξανδρο Δ', επιτυγχάνεται ένας συμβιβασμός από τους Μακεδόνες στρατηγούς ώστε ο Αλέξανδρος Δ' και ο καχύποπτος αδελφός του Μεγάλου Αλεξάνδρου, Φίλιππος Γ', να θεωρηθούν από κοινού ηγεμόνες. Ο Περδίκκας, αντιβασιλέας και Μακεδόνας αρχιστράτηγος με βάση στη Βαβυλώνα, προσπαθεί να διατηρήσει τον έλεγχο με τη βοήθεια του Ευμένη.   
* Ξεσπά ο Πρώτος Πόλεμος των Διαδόχων: ο Αντίπατρος, ο Αντίγονος, ο Πτολεμαίος και ο Κρατερός συνασπίζονται εναντίον του Περδίκκα και του Ευμένη.
* Ο Αντίγονος αναγκάζεται να διαφύγει με προορισμό την επικράτεια του Αντίπατρου στη Μακεδονία.
*Ο Λεοννάτος με 20.000 πεζούς και 1.500 ιππείς βοηθά τον πολιορκούμενο στη Λαμία, από τους Αθηναίους και τους συμμάχους τους, Μακεδόνα στρατηγό Αντίπατρο. Ο Λεοννάτος σκοτώνεται στη μάχη.  
* Σεπτέμβριος. Επώδυνες οι συνθήκες ειρήνης κυρίως για τους Αθηναίους. Μετά την δίωξη όλων των αντι-μακεδονιζόντων, από τα Κεραύνια όρη μέχρι το Ταίναρο, ο Αντίπατρος επιστρέφει στη Μακεδονία.

## Γεννήσεις

## Θάνατοι
*12 Οκτωβρίου - Δημοσθένης, Αθηναίος πολιτικός και ρήτορας 
*Αριστοτέλης, Έλληνας φιλόσοφος
*Λεοννάτος, Μακεδόνας αξιωματικός
*Υπερείδης, Αθηναίος ρήτορας

Κατηγορία:Έτη
Προαστιακός σιδηρόδρομος

[250px|thumb|Αυτοκινητάμαξα της [ΤΡΑΙΝΟΣΕ σε προαστιακό δρομολόγιο στις 6 Ιουνίου 2006.]]Ο όρος **προαστιακός σιδηρόδρομος** περιγράφει σιδηροδρομικές υποδομές και υπηρεσίες που συνδέουν μητροπολιτικά κέντρα με τα προάστιά τους, ή με γειτονικές πόλεις. Η διαφορά του με το μετρό είναι πως εξυπηρετεί κυρίως περιοχές εκτός των πόλεων (δηλαδή τα μακρινά προάστια) και είναι κυρίως επίγειος, εκτός από τμήματα εντός των αστικών περιοχών, που ενδέχεται να είναι υπόγειος. Διαφοροποιείται επίσης από το υπεραστικό δίκτυο διότι έχει συχνότερα δρομολόγια, πυκνότερες σταθμεύσεις, διαφορετικό τροχαίο υλικό και διαφορετική τιμολογιακή πολιτική (συχνα: ενιαία εισιτήρια, κάρτες διαδρομών, κ.α.). Κατά μέσον όρο, ο προαστιακός μπορεί να εκτείνεται από 30 ως 100 χιλιόμετρα από το κέντρο της πόλης.

Στην Ελλάδα, υπάρχουν τρία δίκτυα προαστιακού, στις τρεις μεγαλύτερες πόλεις της χώρας, την Αθήνα, την Θεσσαλονίκη και την Πάτρα, στα οποία υπάρχουν σύγχρονοι προαστιακοί σιδηρόδρομοι, προς τα προάστια τους ακόμα και άλλες πόλεις που βρίσκονται σε μικρή ακτίνα γύρω τους. Παλαιότερα λειτούργησε και ο προαστιακός Θράκης.

Κατά συνέπεια, ο όρος "προαστιακός" στη χώρα μας, χρησιμοποιείται και για περιφερειακά δρομολόγια, ωστόσο η χρήση δεν είναι εντελώς ξεκάθαρη, παραδείγματος χάριν μεταξύ της Θεσσαλονίκης και της Λάρισας.
   
Γνωστά ευρωπαϊκά δίκτυα είναι: το S-Bahn στις γερμανόφωνες χώρες, το RER (*προαστιακός*) και Transilien (*περιφερειακός*) στο Παρίσι.

## Δείτε επίσης

* Σιδηροδρομικές μεταφορές στην Ελλάδα
* Προαστιακές Σιδηροδρομικές Υπηρεσίες Ελλάδος
* Προαστιακός Αθήνας
* Προαστιακός Θεσσαλονίκης
* Προαστιακός Πάτρας
* Προαστιακός Θράκης (εκτός υπηρεσίας)

Κατηγορία:Σιδηροδρομικές μεταφορές
Κατηγορία:Προάστιο
Κατηγορία:Σιδηροδρομικές μεταφορές στην Ελλάδα
Νευρολογία

**Νευρολογία** ονομάζεται ο κλάδος της Ιατρικής που ασχολείται με τις λεγόμενες "σωματικές" παθήσεις, ασθένειες και σύνδρομα του νευρικού συστήματος,του μυϊκού συστήματος και των νευρομυϊκών συνάψεων. Ετυμολογικά η λέξη σημαίνει την επιστήμη που ασχολείται με τα νεύρα, ενώ παράλληλα προϋποθέτει την ύπαρξη θεμελιωδών διαφορών μεταξύ νευρολογικών με σωματικό υπόβαθρο δημιουργίας και ψυχιατρικών διαταραχών με ψυχικό υπόβαθρο δημιουργίας, ενώ και οι δύο είναι διαταραχές του νευρικού συστήματος. Πολλές **νευρολογικές διαταραχές** συνοδεύονται από ψυχιατρικά συμπτώματα και αντιστρόφως.

Η ανακρίβεια του ορισμού αντικατοπτρίζεται και από το γεγονός ότι πολλοί άνθρωποι συγχέουν την νευρολογία με την ψυχιατρική.

Ο όρος πρωτοχρησιμοποιήθηκε τον 17ος αιώνα από τον Άγγλο γιατρό Τόμας Ουίλλις (*Thomas Willis*).

Σε πολλές χώρες ο **νευρολόγος** είναι ταυτόχρονα ψυχίατρος. Συνήθως όμως, το φάσμα των διαταραχών που αντιμετωπίζει ο πρώτος (π.χ. επιληψία, σκλήρυνση κατά πλάκας, νόσος του Πάρκινσον) διαφέρει αισθητά από το φάσμα των διαταραχών που αντιμετωπίζει ο δεύτερος (π.χ. σχιζοφρένεια, κατάθλιψη, διαταραχές προσωπικότητας).

## Παραπομπές


## Εξωτερικοί σύνδεσμοι
* Περιοδικό της Ελληνικής Νευρολογικής Εταιρείας
Στόμα

Το **στόμα** ή **στοματική κοιλότητα** ή **κοίλο του στόματος** αποτελεί αρχικό τμήμα του γαστρεντερικού συστήματος. 

## Τα όρια της στοματικής κοιλότητας
Η στοματική κοιλότητα ξεκινάει από τα χείλη και τον οδοντικό φραγμό ενώ προς τα πίσω μεταπίπτει στον φάρρυγγα. Το άνω τοίχωμα της στοματικής κοιλότητας σχηματίζεται από το οστό της άνω γνάθου και καλείται υπερώα. Η υπερώα αποτελείται από δύο επιμέρους τμήματα την σκληρή (τα πρόσθια 2/3) και την μαλθακή υπερώα (το οπίσθιο 1/3). Από πλάγια η στοματική κοιλότητα αφορίζεται από τα μάγουλα (παρειές). Το κάτω τοίχωμα της στοματική κοιλότητας καλείται έδαφος του στόματος και σχηματίζεται από τον γενειογλωσσικό και τον γναθοϋοειδή μυ. Όταν το στόμα παραμένει κλειστό, η στοματική κοιλότητα πληρούται από την γλώσσα. Η στοματική κοιλότητα καλύπτεται από τον στοματικό βλεννογόνο. Επίσης στη στοματική κοιλότητα απελευθερώνεται το σάλιο που παράγεται από τους σιελογόνους αδένες. Το σάλιο περιέχει δυο σημαντικά ένζυμα, την αμυλάση και τη λυσοζύμη.

## Λειτουργική αποστολή της στοματικής κοιλότητας
Η στοματική κοιλότητα εξυπηρετεί τις παρακάτω λειτουργίες:
# Τη μάσηση
# Την κατάποση
# Τη γεύση

## Εξωτερικοί σύνδεσμοι

Κατηγορία:Πεπτικό σύστημα
Κατηγορία:Αναπνευστικό σύστημα
Κίνηση

Ως **κίνηση** ορίζεται στη φυσική η μεταβολή της θέσης ή του προσανατολισμού ενός σώματος ως προς ένα δεδομένο σύστημα αναφοράς. Το σύστημα αναφοράς θεωρείται *προσδεδεμένο* σε ένα σώμα (ή σύστημα σωμάτων) το οποίο θεωρούμε κατά σύμβαση ακίνητο. Συνεπώς, μπορούμε καταχρηστικά να μιλάμε για την κίνηση ενός σώματος ως προς άλλο σώμα.

## Σχετική κίνηση

Αν το σώμα αλλάζει θέση, λέμε ότι κινείται. Κινείται όμως σε σχέση με ένα σημείο αναφοράς. Η κίνηση επομένως είναι **σχετική** δηλαδή αναφέρεται ως προς ένα σημείο ή σώμα το οποίο θεωρείται ακίνητο.

Έστω ένα κινούμενο σώμα Σ με κέντρο μάζας το Κ, το οποίο δεν αλλάζει σχήμα και μέγεθος κατά την κίνησή του. Έστω η ταχύτητα του κέντρου μάζας \vec{Y}. Κάθε σημείο Μ του σώματος έχει μία ταχύτητα \vec{\upsilon}. Αποδεικνύεται ότι η κίνηση του σώματος είναι σύνθεση μιας μεταφορικής κίνησης και μιας περιστροφικής κίνησης με άξονα περιστροφής που διέρχεται από το κέντρο μάζας και γωνιακή ταχύτητα \overrightarrow{\omega}, δηλαδή το κάθε σημείο του σώματος εκτελεί μια σύνθεση μιας μεταφορικής κίνησης με ταχύτητα \overrightarrow{Y} και μια κυκλική κίνηση γωνιακής συχνότητας \overrightarrow{\omega}. Αν \overrightarrow{r} η απόσταση του σώματος από τον άξονα περιστροφής ισχύει: \overrightarrow{\upsilon}=\overrightarrow{Y}+\overrightarrow{r}\times\overrightarrow{\omega}

## Αρχή της σχετικότητας

Σύμφωνα με την αρχή της σχετικότητας, που ισχύει τόσο στην κλασική όσο και στην σχετικιστική μηχανική, οι νόμοι της μηχανικής ισχύουν εξίσου σε συστήματα αναφοράς που κινούνται το ένα ως προς το άλλο με σταθερή ταχύτητα (αδρανειακά συστήματα). Αυτό σημαίνει ότι δεν μπορεί να οριστεί ένα προνομιακό σύστημα αναφοράς που να βρίσκεται σε *απόλυτη* ακινησία, ως προς το οποίο θα προσδιορίζονται οι κινήσεις όλων των άλλων. Ισοδύναμα, λέμε ότι δεν υπάρχει **απόλυτος χώρος** - όλα τα αδρανειακά συστήματα είναι μεταξύ τους ισοδύναμα.

## Εξωτερικοί σύνδεσμοι
* 
* 

Κατηγορία:Θεμελιώδεις έννοιες της φυσικής
Κατηγορία:Κινηματική
Κατηγορία:Φαινόμενα
Ιωάννης Βλάχος

thumb|right|300px|Η οικία του Ιωάννη Βλάχου
Ο **Ιωάννης Βλάχος** (1880-1954) ήταν Έλληνας γιατρός και δήμαρχος Πατρέων.

## Βιογραφία
Γεννήθηκε στην Πάτρα και ήταν γιος του γιατρού Αχιλλέα Βλάχου. Ακολούθησε το ιατρικό επάγγελμα όπου και εκλέχτηκε υφηγητής της ιατρικής σχολής Πατρών. Στη συνέχεια γίνεται διευθυντής της παθολογικής κλινικής του δημοτικού νοσοκομείου. Δεν τον ενδιέφερε η πολιτική και έθεσε υποψηφιότητα για την θέση του δημάρχου ύστερα από πολλές πιέσεις φίλων. Έτσι το 1925 εκλέγεται δήμαρχος με το Λαϊκό Κόμμα και παραμένει για άλλη μια τετραετία (1929-1934). Στην δεύτερη εκλογική διαμάχη υπερίσχυσε του αντιπάλου του, Ιωάννη Γκότση, για μόλις 8 ψήφους. Στις εκλογές του 1935 ηττάται από τον Βασίλειο Ρούφο και αποσύρεται προσωρινά από την πολιτική για να ξαναεπιστρέψει τον Οκτώβριο του 1941, ύστερα από τον διορισμό του από τις κατοχικές δυνάμεις. Παραιτήθηκε όμως ένα χρόνο αργότερα, όταν διαπίστωσε ότι ήταν ένα εκτελεστικό όργανο.

Κατά τη διάρκεια της δημαρχίας του ιδρύθηκε ο ΥΗΣ Γλαύκου, ιδρύθηκε ο Ν.Ο.Π., ξεκίνησε η ονοματοδοσία των δρόμων της πόλεως, εγκαινιάστηκε το δικαστικό μέγαρο Πατρών καθώς και το Σκαγιοπούλειο ορφανοτροφείο. Επίσης ανακαίνισε το Δημαρχιακό Μέγαρο (1928) και ενίσχυσε με μπετόν-αρμέ τα θεμέλια του Ιερού Ναού του Αγίου Ανδρέα.

Απεβίωσε στις 6 Φεβρουαρίου του 1954. Ήταν πρώτος ξάδερφος του Δημητρίου Γούναρη, του οποίου ήταν παρών στην εκτέλεσή του. Η πολιτεία τον τίμησε δίνοντας το όνομα του σε μία οδό της πόλης. Το σπίτι που γεννήθηκε διατηρείται μέχρι και σήμερα και βρίσκεται μεταξύ Αράτου και Ζαΐμη επί της Μαιζώνος.

## Παραπομπές


## Βιβλιογραφία - Πηγές
* Στέφανος Θωμόπουλος, "Οι Δήμαρχοι Πατρέων από το 1863 μέχρι του 1930", *Νεολόγος Πατρών*, φ. 10/09/1930, σελ. 1
* Χρήστος Μούλιας, *Το λιμάνι της σταφίδας, Πάτρα 1828-1900*, Εκδόσεις Περί τεχνών, Πάτρα 2000 ISBN 960-86814-0-5
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3



Κατηγορία:Δήμαρχοι Πατρών
Θεόδωρος Άννινος

Ο **Θεόδωρος Άννινος** (1923 - 2010) ήταν δήμαρχος Πατρέων.
## Βιογραφία
Γεννήθηκε στην Πάτρα όπου τελείωσε το Α' Γυμνάσιο Πατρών και σπούδασε πολιτικός μηχανικός στο Εθνικό Μετσόβιο Πολυτεχνείο. Εκλέχτηκε δημοτικός σύμβουλος για πρώτη φορά το 1964 με τον συνδυασμό του Θρασύβουλου Κωνσταντίνου.

Το 1964 έγινε για πρώτη φορά δήμαρχος ύστερα από μια σειρά συγκυριών (βλ.ΚΔΜ-1964). Το 1967 η δικτατορία τον καθαίρεσε από τα δημαρχιακά του καθήκοντα. Μετά την πτώση της Χούντας, εκλέχτηκε δήμαρχος, με τη στήριξη του ΚΚΕ, με ποσοστό 71,07%, σημειώνοντας την πιο ευρεία επικράτηση δημάρχου στην ιστορία της πόλης. Στις εκλογές του 1978 επανεκλέχθηκε με ποσοστό 57,31%, ενώ το 1982 εξελέγη ξανά με 52,28%. Το 1986 στην τελευταία του εκλογική συμμετοχή, χωρίς κομματική στήριξη, κατέλαβε τη τρίτη θέση με ποσοστό 10%.

Διετέλεσε δήμαρχος Πατρέων συνολικά για 14 έτη, για τις περιόδους 1964-1967, 1975-1978, 1978-1982 και 1982-1986. Στη διάρκεια των ετών αυτών συγκρούστηκε δυναμικά με την κεντρική διοίκηση. Το 1964 υπογράφηκε το προεδρικό διάταγμα για την ίδρυση του Πανεπιστημίου και το 1966 έγιναν τα εγκαίνιά του στο παράρτημα της οδού Κορίνθου. 

Έδωσε μεγάλη βαρύτητα στο Πατρινό Καρναβάλι και το ανέδειξε όχι μόνο σε πανελλήνιο, αλλά και σε διεθνές επίπεδο. Επίσης πραγματοποίησε πολλά δημοτικά έργα, διαμορφώνοντας και δημιουργώντας πλατείες σε πολλές συνοικίες της Πάτρας. Το αξιοσημείωτο είναι ότι στις εκλογικές αναμετρήσεις έχει στηριχθεί από πληθώρα πολιτικών κομμάτων, ενώ έχει καταφέρει να εκλεγεί ακόμα και ως ανεξάρτητος υποψήφιος.

Ανάμεσα στα έργα του ως δήμαρχος συμπεριλαμβάνονται: το «Σπίτι του Πολιτισμού» στα Προσφυγικά (οδός Φώκαιας), η ανάπλαση της συνοικίας της Αγίας Αικατερίνης, το Θερινό Λαϊκό Θέατρο στη Γερμανού, το μνημείο των Ηρώων στην Ηρώων Πολυτεχνείου, η διαμόρφωση της πλατείας Αγίας Σοφίας κ.α. Επιπλέον, κατά τη διάρκεια της θητείας του δημιουργήθηκε το Δημοτικό Ωδείο και το ΠΚΚ του Δήμου, αναπτύχθηκε το συνεργείο κήπων και δενδροστοιχιών, εγκαταστάθηκαν τα πρώτα κηπάρια, φυτεύτηκαν πάνω από 60.000 δένδρα στα πεζοδρόμια της πόλης, διαμορφώθηκαν πάνω από 40 πλατείες και παιδότοποι.

Ο ίδιος είχε σχεδιάσει και και κατασκευάσει πολλά κτήρια στην Πάτρα, ανάμεσα στα οποία τους κινηματογράφους Ντιάννα και Piccolo, ενώ είχε ανακατασκευάσει και το κινηματοθέατρο Πάνθεον.

Από το 1979 ήταν παντρεμένος με την Ηλέκτρα Παπαγεωργίου και είχε 4 παιδιά. 

Απεβίωσε στις 24 Απριλίου 2010.

## Παραπομπές


## Βιβλιογραφία - Πηγές
* Νίκος Ε. Πολίτης, *Το καρναβάλι της Πάτρας*, Αχαϊκές εκδόσεις, Πάτρα 1987
* Ανδρέας Τσιλίρας (επιμέλεια), *Δημοτικές εκλογές στην Πάτρα*, Εκδόσεις Πελοπόννησος, Πάτρα 2014 ISBN 978-960-88372-9-4
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3



Κατηγορία:Δήμαρχοι Πατρών
Κατηγορία:Απόφοιτοι του Εθνικού Μετσόβιου Πολυτεχνείου
Βασίλειος Ρούφος

Ο **Βασίλειος (Λαλάκης) Ρούφος** (1880-1960) υπήρξε Δήμαρχος Πατρέων.

Καταγόταν από την γνωστή οικογένεια πολιτικών Ρούφων-Κανακάρη με ρίζες στη Σικελία. Ο παππούς του Μπενιζέλος Ρούφος είχε πάρει μέρος στην επανάσταση του '21 είχε διατελέσει δήμαρχος, βουλευτής και πρωθυπουργός. Ο πατέρας του Θάνος Κανακάρης και ο θείος του Γεώργιος Ρούφος διατέλεσαν δήμαρχοι Πατρέων για πολλά έτη, έτσι λοιπόν ήταν αναπόφευκτο να ασχοληθεί και ο ίδιος με την πολιτική. Σπούδασε νομική στην Αθήνα, είχε εκλεγεί 5 φορές βουλευτής το 1913, 1915, 1917, 1925 και 1926.

Πρώτη φορά δήμαρχος εκλέγεται το 1934-1941 και μετά το 1951-1954, και το 1954-1959 στην πρώτη εκλογή του είχαν δικαίωμα ψήφου για πρώτη φορά γυναίκες, 68 όλες κι όλες και θεωρείται ότι όλες τον ψήφισαν αφού ηταν περιζήτητος στην εποχή του. Το 1941 παύτηκε από τις κατοχικές δυνάμεις και ο Λαλάκης εντάχτηκε στις αντάρτικες δυνάμεις που αντιστεκόταν στον κατακτητή. Το 1944 με την απελευθέρωση επέστρεψε στην Πάτρα μαζί με τα αντάρτικα τμήματα. Ήταν αρχηγός του Λαϊκού Κόμματος στις Εκλογές της κυβέρνησης του Βουνού, όπου εκλέχτηκε και βουλευτής. Κατά τη διάρκεια της δημαρχίας του κατασκευάστηκε το Αεροδρόμιο του Αράξου. Επίσης κατά την τελευταία θητεία του καταργούνται οι προνομιακές συμβάσεις και έτσι το εργοστάσιο ρεύματος του Γλαύκου υπάγεται στην ΔΕΗ, η οποία ιδρύεται τότε σαν ενιαίος φορέας. Επίσης επισπεύστηκαν και εργασίες αποπεράτωσης του ναού του Αγίου Ανδρέα. Το 1959 παραιτήθηκε για λόγους υγείας και πέθανε στις 26 Μαρτίου 1960. Στη μνήμη του ένας δρόμος της πόλης έχει πάρει το όνομά του. 

Στην κατοχή της οικογένειάς του βρισκόταν, μέχρι και το 1960, ο διώροφος πέτρινος πύργος του 17ου αιώνα, γνωστός με την ονομασία "Πύργος των  Ρούφων", σε ένα λόφο πάνω από περιοχή Ρωμανός στους πρόποδες του Παναχαϊκού.

## Βιβλιογραφία - Πηγές
* Νίκος Ε. Πολίτης, *Το καρναβάλι της Πάτρας*, Αχαϊκές εκδόσεις, Πάτρα 1987
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

## Παραπομπές
 		


Κατηγορία:Δήμαρχοι Πατρών
Βασιλειος
Βασιλειος
Κατηγορία:Βουλευτές Πατρών
Κατηγορία:Οικογένεια Κωστάκη
Κατηγορία:Αντιβενιζελικοί
Κατηγορία:Αρβανίτες
Κωνσταντίνος Γκολφινόπουλος

[thumb|right|200px|Η οικία Γκολφινόπουλου στα [Ψηλαλώνια Πάτρας|Ψηλαλώνια της Πάτρας , γνωστή σαν *Αλάμπρα*]]
Ο **Κωνσταντίνος Γκολφινόπουλος** (1925 - 26 Νοεμβρίου 1990) ήταν Έλληνας νομικός, διπλωμάτης, και είχε διατελέσει δήμαρχος Πατρέων.

Γεννήθηκε στην Πάτρα και είχε σπουδάσει νομικά, οικονομικές και πολιτικές επιστήμες καθώς και φιλολογία. Υπηρέτησε ως έφεδρος αξιωματικός και έφτασε μέχρι τον βαθμό του ταγματάρχη. Ασχολήθηκε με την δικηγορία και το 1954 πρωτοεκλέχτηκε δημοτικός σύμβουλος. Στις 16 Μαΐου του 1959 ο Γκολφινόπουλος ανέλαβε χρέη δημάρχου ύστερα από την παραίτηση για λόγους υγείας του Βασίλειου Ρούφου. Έτσι έγινε ο νεότερος δήμαρχος Πατρέων. Παρέδωσε τη θέση του λίγες μέρες αργότερα, στις 31 Μαΐου, στον Νικόλαο Βέτσο. Το 1963 χρημάτισε πρόεδρος του δημοτικού συμβουλίου. Είχε επίσης διατελέσει γραμματέας του δικηγορικού συλλόγου και ήταν πρόξενος της Δυτικής Γερμανίας στην Πάτρα.

Τοποθετήθηκε δήμαρχος Πατρέων από τη Χούντα το 1970 μέχρι το 1974. Κατά τη θητεία του πραγματοποίησε πολλά δημοτικά έργα, όπως η ανάπλαση του Δημοτικού θεάτρου, η διαμόρφωση της Πλατείας Υψηλών Αλωνίων και της Πλατείας Γεωργίου, ενώ τοποθέτησε πολλούς παλιούς παραδοσιακούς φανούς. Τόλμησε όμως να κατεδαφίσει τον Φάρο στην προβλήτα της Αγίου Νικολάου, ένα σύμβολο της ακμής της πόλης παρελθόντων περιόδων. Από τότε το σύμβολο αυτό (ο φάρος) μπαίνει σαν έμβλημα σε αθλητικά σωματεία και συλλόγους.

Το 1975 έθεσε υποψηφιότητα για τη δημαρχία, χωρίς όμως επιτυχία και παρέμεινε μέλος του δημοτικού συμβουλίου μέχρι το 1981. Ήταν παντρεμένος με την Ευγενία Λαδοπούλου και είχε μία κόρη, τη Μαρία. Απεβίωσε στις 26 Νοεμβρίου του 1990. Στην ιδιοκτησία του όσο και του αδελφού του Σπύρου, ήταν το θαυμάσιο κτίριο της Αλάμπρας στην πλατεία Υψηλών Αλωνίων. Το δικό του μερίδιο έχει περάσει στην κόρη του Μαρία και το μερίδιο του αδελφού του, στον ανιψιό του.

## Παραπομπές


## Βιβλιογραφία - Πηγές
* Νίκος Ε. Πολίτης, *Το καρναβάλι της Πάτρας*, Αχαϊκές εκδόσεις, Πάτρα 1987
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Κατηγορία:Έλληνες διπλωμάτες
Νικόλαος Βέτσος

Ο **Νικόλαος Βέτσος** (1897 - 1979) ήταν Έλληνας βιομήχανος και δήμαρχος Πατρέων.

## Βιογραφία
Γεννήθηκε στην Πάτρα και ασχολήθηκε από νωρίς με το εμπόριο και την πολιτική. Ήταν ιδιοκτήτης δύο εργοστασίων πλεκτικής καλτσών, των «Ταξιαρχών» και της «Νίκος Βέτσος Α.Ε.». Χρημάτισε πρόεδρος του Εμπορικού Επιμελητηρίου.

Το 1949 διορίστηκε δήμαρχος Πατρέων, είχε ήδη εκλεγεί δημοτικός σύμβουλος, και παρέμεινε στη θέση του δημάρχου για έναν περίπου χρόνου. Το 1951 θέτει υποψηφιότητα για τη δημαρχία αλλά κατατάσσεται τρίτος. Στις εκλογές του 1954 ξανακατατάσσεται τρίτος. Το 1959 εκλέγεται δήμαρχος Πατρέων με ποσοστό 35,89%. Το 1967 διορίστηκε από τη Χούντα για ένα μικρό διάστημα δήμαρχος. Στη θητεία του χτίζονται οι πρώτες πολυκατοικίες, δημιουργούνται νέα εργοστάσια, ενώ το εμπόριο γνωρίζει μεγάλη άνθηση. Συνέβαλε στη δημιουργία εμπορικού επιμελητηρίου, έδωσε μεγάλη βαρύτητα στο Πατρινό Καρναβάλι, ενώ εξασφάλισε από τον Ε.Ο.Τ. ετήσια οικονομική επιχορήγηση. Επί των ημερών του στο δημοτικό θέατρο εμφανίστηκαν μεγάλοι θίασοι και ηθοποιοί που πρόσφεραν μεγάλη λάμψη στο καρναβάλι. Το 1963 ξεκίνησε τις διαδικασίες διεκδίκησης του πανεπιστημίου στην Πάτρα. 

Διέθεσε μεγάλο τμήμα της περιουσίας του στην πόλη και απεβίωσε, χρεωκοπημένος, το 1979. Ήταν παντρεμένος με την Αγγελική Ηλιοπούλου και είχε δύο γιους. Η πολιτεία τον τίμησε δίνοντας το όνομά του σε μια οδό της πόλης, ενώ στην είσοδο του εμπορικού και βιομηχανικού επιμελητηρίου υπάρχει μαρμάρινη προτομή του.

## Βιβλιογραφία - Πηγές

* Ξενοφώντας Παπαευθυμίου, *Νίκος Βέτσος (1897–1979): Ένας βιομήχανος στο Επιμελητήριο Αχαΐας και το Δήμο Πατρέων*, Εκδόσεις "Το Δόντι", Πάτρα 2010 ISBN 978-960-98857-5-1
* Νίκος Ε. Πολίτης, *Το καρναβάλι της Πάτρας*, Αχαϊκές εκδόσεις, Πάτρα 1987
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Ευάγγελος Φλωράτος

Ο **Ευάγγελος Φλωράτος** (Πάτρα, 25 Μαρτίου 1936) είναι Έλληνας επιχειρηματίας και πρώην δήμαρχος Πατρέων.

## Βιογραφία

Γεννήθηκε στην Πάτρα το 1936 από τον Ιάκωβο και την Μαρία Φλωράτου. Αποφοίτησε από το Γ' Γυμνάσιο Πατρών, το 1962, σε ηλικία 26 ετών, ανέπτυξε επιχειρηματική δραστηριότητα και ασχολήθηκε αρχικά με εμπόριο οικοδομικών υλικών και κατασκευές, με εμπόριο τροφίμων και καφέ και με εμπορία αυτοκινήτων. Σήμερα ασχολείται με εμπόριο καφέ και εισαγωγές αυτοκινήτων, είναι πρόεδρος, ιδρυτικό μέλος και μέτοχος της Αχαϊκής συνεταιριστικής τράπεζας και πρωτεργάτης στην ίδρυση του αυτοκινητοδρόμιου Πάτρας. 

Διετέλεσε πρόεδρος του επιμελητηρίου την περίοδο 1988-1999. Εξελέγη δήμαρχος το 1998-2002 με την υποστήριξη της Ν.Δ. ενώ ήταν υποψήφιος δήμαρχος Πατρέων και στις εκλογές του 2002 και 2006 με την στήριξη της Ν.Δ. χωρίς όμως επιτυχία.

Είναι παντρεμένος με την Σταυρούλα Ηλιοπούλου και έχουν μία κόρη.

## Παραπομπές


## Βιβλιογραφία

* Ανδρέας Τσιλίρας (επιμέλεια), *Δημοτικές εκλογές στην Πάτρα*, Εκδόσεις Πελοπόννησος, Πάτρα 2014 ISBN 978-960-88372-9-4
* Πέτρος Ψωμάς, *Δήμαρχοι Πατρέων 1836-2006*, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών